การระบาดทั่วของโควิด-19 ในทวีปยุโรป

เมื่อวันที่ 13 มีนาคม ค.ศ. 2020 องค์การอนามัยโลก​ ได้ประกาศให้ทวีปยุโรปเป็นศูนย์กลางของสถานการณ์การระบาดทั่วของโควิด-19​ โดยมีผู้ติดเชื้อในประเทศต่าง ๆ เพิ่มขึ้น 2 เท่าในระยะเวลาเพียง 3 ถึง 4 วัน และยังปรากฏว่าในบางประเทศมีผู้ป่วยเพิ่มขึ้น 2 เท่าในทุก ๆ 2 วันMax Roser, Hannah Ritchie and Esteban Ortiz-Ospina (2020) – "Coronavirus Disease (COVID-19) – Research and Statistics"  13 March 2020, ourworldindata.org/coronavirus, accessed 14 March 2020โดยใน วันที่ 22 ธันวาคม ค.ศ. 2020 ทวีปยุโรปเป็นทวีปที่มีผู้เสียชีวิตมากที่สุดเป็นอันดับหนึ่งของโลก นอกจากนั้นประเทศโมนาโก ยังเป็นประเทศ ที่มีพื้นที่น้อยที่สุดในโลก ที่พบผู้เสียชีวิต

การแพร่ระบาดเกิดขึ้นในทุกประเทศในทวีปยุโรป ตั้งแต่วันที่ 17 มีนาคม ​ค.ศ. 2020 เมื่อมีการพบผู้ติดเชื้อที่ ประเทศมอนเตเนโกร เป็นประเทศสุดท้าย และในปัจจุบันพบผู้เสียชีวิตอย่างน้อย 1 ราย จากทุกประเทศและดินแดน โดยในวันที่ 3 มกราคม พ.ศ. 2564 ที่ หมู่เกาะแฟโร มีผู้เสียเสียชีวิต 1 รายเป็นพื้นที่ล่าสุด ปัจจุบัน นครรัฐวาติกัน มีผู้ติดเชื้อ 27 ราย ไม่มีผู้เสียชีวิต แซ็งปีแยร์และมีเกอลง ซึ่งเป็นดินแดนของประเทศฝรั่งเศสในมหาสมุทรแอตแลนติก พบผู้ติดเชื้อ 28 ราย แต่ไม่มีผู้เสียชีวิต หมู่เกาะโอลันด์ ติดเชื้อ 433 ราย ไม่พบผู้เสียชีวิต https://www.alandstidningen.ax/ ส่วนพื้นที่ที่ยังไม่พบผู้ติดเชื้อ ได้แก่ สฟาลบาร์และยานไมเอน​ ซึ่งเป็นเกาะของ ประเทศนอร์เวย์ ใน มหาสมุทรอาร์กติก​ และ ซีแลนด์

ทำให้เมื่อวันที่ 18 มีนาคม มีประชาชนในยุโรปมากกว่า 250 ล้านคนถูกห้ามออกนอกพื้นที่เพื่อป้องกันการแพร่ระบาด

 การประเมินความเสี่ยงในสหภาพยุโรป เขตเศรษฐกิจยุโรป และสหราชอาณาจักร 
ในวันที่ 19 เมษายน ​พ.ศ. 2564​ เวลามาตรฐานกรีนิช 01.40 น. จำนวนผู้เสียชีวิตในทวีปยุโรป คิดเป็น 32.16 % ของจำนวนผู้เสียชีวิตทั่วโลก ซึ่งหมายถึงจำนวนคนเสียชีวิตเกือบ 1 ส่วน 3 ของทั่วโลกอยู่ที่ทวีปยุโรป

ปัจจุบันมีรายงานผู้เสียชีวิตจากประเทศในสหภาพยุโรป​ เขตเศรษฐกิจยุโรป​ และสหราชอาณาจักร มากกว่า 2 ล้านคนTwo million confirmed deaths from COVID-19 in the European Region ในวันที่ 26 กรกฎาคม ค.ศ. 2023 ทวีปยุโรปมีประเทศที่มีผู้เสียชีวิตมากกว่า 3,000 ราย ถึง 35 ประเทศ (หรือ 36 ประเทศ หากรวมคอซอวอ​) ​ในจำนวนนี้มีประเทศที่มีผู้เสียชีวิตมากกว่า 100000 ราย 25 ประเทศ และมี 19 ประเทศในทวีปยุโรปที่มีผู้เสียชีวิตมากกว่า 20000 ราย

ในขณะที่ การระบาดทั่วโลก มี 35 ประเทศ ที่มีผู้เสียชีวิตมากกว่า 30000 ราย จึงเท่ากับว่า ทวีปยุโรปมีจำนวนประเทศที่มีอัตราผู้เสียชีวิตมากกว่า 30000 ราย มากถึงอัตราร้อยละ​ 40 จากทั่วโลก

ในวันที่ 26 มกราคม พ.ศ. 2567 จำนวนผู้เสียชีวิตในยุโรปคิดเป็น 30.057 % จากทั่วโลกซึ่งนับเป็นทวีปที่มีผู้เสียชีวิตมากที่สุดของโลก เสียชีวิตทั้งทวีปยุโรปรวม 2,096,045 ราย

ความเสี่ยงที่เกี่ยวข้องกับ COVID-19 ต่อไปนี้ได้รับการประเมินโดยศูนย์ควบคุมและป้องกันโรคแห่งยุโรป​ (ECDC)​
 ความเสี่ยง ระดับ ความเสี่ยงของโรคที่รุนแรงอันเกี่ยวข้องกับการติดเชื้อ COVID-19 สำหรับคนในสหภาพยุโรป / เขตเศรษฐกิจยุโรป และสหราชอาณาจักร : ประชากรทั่วไป ปานกลาง   ความเสี่ยงของการเกิดโรครุนแรงอันเกี่ยวข้องกับการติดเชื้อ COVID-19 สำหรับคนในสหภาพยุโรป / เขตเศรษฐกิจยุโรป และสหราชอาณาจักร : ผู้สูงอายุและบุคคลที่มีโรคประจำตัวเรื้อรัง สูง ความเสี่ยงของโรคที่รุนแรงน้อยลงและผลกระทบต่อกิจกรรมทางสังคมและงานที่เกี่ยวข้อง สูง ความเสี่ยงจากการแพร่เชื้อ COVID-19 ของชุมชนย่อย ใน สหภาพยุโรป / เขตเศรษฐกิจยุโรป และสหราชอาณาจักร สูงมาก ความเสี่ยงจากการแพร่เชื้อ COVID-19 ของชุมชนระดับชาติใน สหภาพยุโรป / เขตเศรษฐกิจยุโรป และสหราชอาณาจักรในอีกไม่กี่สัปดาห์ข้างหน้า  สูง ความเสี่ยงเรื่องอัตราการรองรับผู้ป่วยของสถาบันสุขภาพเกินกว่าที่กำหนดใน สหภาพยุโรป / เขตเศรษฐกิจยุโรป และสหราชอาณาจักรในอีกไม่กี่สัปดาห์ข้างหน้า สูงความเสี่ยงที่เกี่ยวข้องกับการแพร่กระจายของ COVID-19 ภายในสถาบันสุขภาพและสังคมที่ประชากรมีความเสี่ยงสูงหรือไวต่อการเกิดโรค สูง

สถิติผู้ติดเชื้อและผู้เสียชีวิตเรียงตามประเทศและดินแดน
+ตารางสรุปกรณีผู้ป่วยยืนยันในยุโรป (ณ วันที่   30 ตุลาคม 2564)ประเทศ/ดินแดนจำนวนผู้ติดเชื้อจำนวนผู้เสียชีวิตรักษาหาย สหราชอาณาจักร9,806,034143,8668,050,466 รัสเซีย9,331,158264,0958,024,930 ฝรั่งเศส7,153,188117,6496,934,871 สเปน5,011,14887,3684,864,318 อิตาลี4,762,563132,0374,551,882 เยอรมณี  4,577,48896,1764,257,800 โปแลนด์3,008,29476,8752,697,544 ยูเครน2,878,67466,8522,421,495 เนเธอร์แลนด์2,115,93818,3841,982,963 เช็กเกีย1,752,08630,7051,671,709 โรมาเนีย1,628,50146,9111,382,322 เบลเยี่ยม1,360,65025,9941,212,412 สวีเดน1,171,51214,9911,137,851 เซอร์เบีย1,131,8199,826995,407 โปรตุเกส1,088,97718,1531,039,284 สวิตเซอร์แลนด์872,55611,247828,031 ฮังการี863,41930,729797,910 ออสเตรีย819,19511,333768,019 กรีซ734,77815,856678,085 บัลแกเรีย598,19923,872477,530 เบลารุส596,1914,596569,188 สโลวาเกีย474,59513,000420,709 โครเอเชีย462,4829,168429,563 ไอร์แลนด์440,6655,436383,229 ลิทัวเนีย403,0515,800357,029Svarbiausia informacija apie koronavirusą (COVID-19)  lrv.ltaccessed 14 April 2020 เดนมาร์ก        384,5802,709364,764 มอลโดวา335,8607,665313,316 สโลวีเนีย331,2064,730301,341Koronavirus COVID-19  www.gov.si, accessed 12 March 2020 บอสเนียและเฮอร์เซโกวีนา252,75811,495192,218 ลัตเวีย214,4603,198175,441 นอร์เวย์205,85590088,952 นอร์ท มาซิโดเนีย201,7087,108188,024 เอสโตเนีย190,2011,502165,138 แอลเบเนีย184,3402,909173,870 คอซอวอ160,6532,966N/Ahttps://covid19.who.int/region/euro/country/xk ฟินแลนด์157,5311,15846,000 มอนเตเนโกร143,3222,095136,766 ลักเซมเบิร์ก81,68384378,859 มอลตา37,61846136,560 อันดอร์รา​15,51613015,242 ไอซ์แลนด์13,4923312,586 เจอร์ซีย์10,9538010,382 ไอล์ออฟแมน9,587578,824 ยิบรอลตาร์5,959985,668 ซาน มารีโน5,509925,383 ลิกเตนสไตน์3,557613,452 โมนาโก3,414363,35023 px​ เกิร์นซีย์2,117231,908 หมู่เกาะแฟโร2,01121,375 นครรัฐวาติกัน27027รวม64,111,0151,296,95257,781,745

การติดเชื้อในประเทศต่าง ๆ ของทวีปยุโรป
แอลเบเนีย
การแพร่ระบาดของไวรัสโคโรนา 2019 ในสาธารณรัฐแอลเบเนีย​ ถูกรายงานครั้งแรกเมื่อวันที่ 8 มีนาคม 2020 ที่กรุงติรานา​ โดยพบผู้ป่วยและเด็กที่เดินทางกลับมาจากเมืองฟลอเรนซ์​ ประเทศอิตาลี มีผลการตรวจหาเชื้อไวรัสเป็นบวกhttps://shendetesia.gov.al/ministria-e-shendetesise-konfirmohen-dy-rastet-e-para-me-koronavirusin-e-ri/

ณ วันที่ 30 ตุลาคม ค.ศ. 2021 แอลเบเนีย มีผู้ป่วยที่ได้รับการยืนยันว่าติดเชื้อไวรัสโคโรนา 2019​ จำนวน 184,340 คน รักษาหาย 173,870 คน และมีผู้เสียชีวิต 2,909 คน

อันดอร์รา
การแพร่ระบาดของเชื้อไวรัสโคโรนา 2019 ที่ได้รับการยืนยันในราชรัฐอันดอร์รา​ ถูกรายงานเป็นครั้งแรกเมื่อวันที่ 2 มีนาคม 2020 เมื่อชายวัย 20 ปี เดินทางกลับมาจากเมืองมิลาน​ ประเทศอิตาลี และด้วยจำนวนประชากรทั้งหมดของประเทศที่มีเพียง 77,405 คน (ค.ศ. 2021) ทำให้เมื่อวันที่ 18 กันยายน 2021 อัตราการติดเชื้อภายในประเทศเท่ากับ 1 รายต่อประชากร 5 คนและอัตราการเสียชีวิตเท่ากับ 1 รายต่อประชากร 595 คน

ออสเตรีย
การแพร่ระบาดของเชื้อไวรัสโคโรนา 2019 ในสาธารณรัฐออสเตรีย ​มีการรายงานว่าพบผู้ติดเชื้อในประเทศเป็นครั้งแรกเมื่อวันที่ 8 กุมภาพันธ์ 2020 ในรัฐทีโรลhttps://www.tt.com/artikel/30738198/eintragungsfehler-patient-0-in-ischgl-nun-doch-schon-im-februar​ จากนั้นมีรายงานการระบาดของโรคจากผู้ป่วยที่เป็นคู่ชายหญิงอายุ 24 ปี คู่หนึ่ง ที่กำลังรักษาตัวที่โรงพยาบาลในอินส์บรุค​ โดยชายหญิงคู่ดังกล่าวเดินทางกลับมาจากแคว้นลอมบาร์เดีย​ ประเทศอิตาลี

เบลารุส
การแพร่ระบาดของเชื้อไวรัสโคโรนา 2019 ในสาธารณรัฐเบลารุส ได้รับการยืนยันว่ามีการแพร่ระบาดภายในประเทศเมื่อวันที่ 28 กุมภาพันธ์ ค.ศ. 2020 โดยพบผู้ติดเชื้อคนแรกในกรุงมินสค์​ จากนั้นได้มีการแพร่ระบาดอย่างรวดเร็วภายในประเทศ 

โดยในเดือนพฤษภาคม 2020 เบลารุสพบผู้ติดเชื้อเพียงประมาน 17,500 คน จากนั้นได้เกิดการแพร่ระบาดในวงกว้างจนมีผู้ติดเชื้อเพิ่มมากขึ้นถึง 392,629 คน หรือ 22.5 เท่า ภายในระยะเวลา 1 ปี

เบลเยียม
การระบาดของเชื้อไวรัสโคโรนา 2019 ( COVID-19 ) ได้รับการยืนยันว่าแพร่กระจายไปยังประเทศเบลเยียมเมื่อวันที่ 4 กุมภาพันธ์ พ.ศ. 2563 เมื่อกลุ่มชาวเบลเยียม 9 ที่เดินทางกลับมาจากเมืองอู่ฮั่นถูกส่งไปตรวจหาเชื้อไวรัสโคโรนาที่บรัสเซลส์และมีผลการตรวจเชื้อเป็นบวก  จากนั้นการแพร่ระบาดเกิดขึ้นอย่างรวดเร็วในเดือนมีนาคม - เมษายน 2563 โดยสิ้นเดือนมีนาคมได้มีการยืนยันว่ามีผู้ติดเชื้อในทุกมณฑลของประเทศ จากนั้นพบผู้ติดเชื้อเพิ่มขึ้นอย่างมากจนเบลเยียมได้กลายเป็น 1 ใน 12 ประเทศที่มีผู้ติดเชื้อไวรัสโคโรนามากที่สุดในทวีปยุโรปจนถึงปัจจุบัน

ณ วันที่ 30 ตุลาคม 2564 ทางการเบลเยียมรายงานยอดผู้ติดเชื้อ 1,360,650 ราย โดยมีผู้เสียชีวิตรวม 25,994 ราย  อย่างไรก็ตามจำนวนของผู้ติดเชื้อที่แท้จริงมีแนวโน้มที่จะสูงกว่าจำนวนผู้ป่วยที่ได้รับการวินิจฉัยยืนยันเนื่องจากการตรวจหาเชื้อทางห้องปฏิบัติการ จำกัดเฉพาะบุคคลที่มีอาการรุนแรง โดยหลายคนที่มีอาการแสดงออกเล็กน้อยหรือไม่มีเลยจึงไม่ไปพบแพทย์ แม้ว่าพวกเขามีแนวโน้มที่จะแพร่เชื้อไวรัสก็ตาม 

เบลเยียมเป็นหนึ่งในประเทศที่ได้รับผลกระทบร้ายแรงที่สุดในแง่ของจำนวนผู้เสียชีวิตต่อหัวของประชากรหนึ่งล้านคน โดยในเดือน ตุลาคม 2564 มีรายงานว่าพบผู้เสียชีวิตจากเชื้อไวรัสโคโรนา 2019 ในประเทศเบลเยียม 2,230 คนต่อประชากรหนึ่งล้านคน ซึ่งถือว่าเป็นอัตราการเสียชีวิตต่อประชากรหนึ่งล้านคนที่สูงที่สุดในทวีปยุโรป เมื่อเทียบกับจำนวนผู้เสียชีวิต 1,868 คนต่อประชากรหนึ่งล้านคนในประเทศสเปน, 2,054 คนต่อประชากรหนึ่งล้านคนในสหราชอาณาจักร และ 1,797 คนต่อประชากรหนึ่งล้านคนในประเทศฝรั่งเศส

บอสเนียและเฮอร์เซโกวีนา
การแพร่ระบาดของไวรัสโคโรนา 2019 ได้รับการยืนยันว่าแพร่กระจายไปยังประเทศบอสเนียและเฮอร์เซโกวีนาในวันที่ 5 มีนาคม 2020 เมื่อผู้ป่วยใน บันยา ลูกา ซึ่งเดินทางกลับมาจากประเทศอิตาลีมีผลตรวจเป็นบวก ต่อมาในวันเดียวกันมีรายงานว่าพบผู้ป่วยรายที่ 2 ซึ่งเป็นบุตรชายของผู้ป่วยรายแรก 

เมื่อวันที่ 17 มีนาคม คณะรัฐมนตรีของบอสเนียและเฮอร์เซโกวีนาได้ประกาศภาวะฉุกเฉิน​ทั่วประเทศ และในวันที่ 21 มีนาคม 2020 มีการประกาศว่าพบผู้เสียชีวิตจากไวรัสโคโรนา 2019 รายแรกในประเทศ ที่โรงพยาบาลในเมืองบีฮาช​ โดยเป็นผู้ป่วยหญิงสูงอายุที่เข้ารับการรักษาในโรงพยาบาลได้เพียง 2 วัน

ณ วันที่ 30 ตุลาคม 2021 ประเทศบอสเนียและเฮอร์เซโกวีนา ได้ยืนยันผู้ป่วยในประเทศที่ติดเชื้อไวรัสโคโรนาจำนวน 252,758 คน โดยพบผู้ป่วยทั้งในสาธารณรัฐเซิร์ปสกา, สหพันธรัฐบอสเนียและเฮอร์เซโกวีนา​รวมถึงเขตปกครองตนเองเบิตช์โค และมีผู้เสียชีวิตมากกว่า 11,495 ราย

บัลแกเรีย

อ้างอิง

หมวดหมู่:โรคระบาดทั่ว
หมวดหมู่:การระบาดทั่วของโควิด-19 แบ่งตามประเทศ